als_Latn dik_Latn azb_Arab
Vllaznia është gjallë! Një skuadër si ajo nuk mund të vdesë lehtë, edhe pse pa trajner dhe gjysmën e lojtarëve në stol. Këtë ekipi shkodran e ka treguar dje në Kukës, teksa ka qenë vetëm 10 minuta larg tri pikëve që do të ishin si një dhuratë në këtë moment errësire për këtë ekip. Gjithsesi, në fund ekipi verior është larguar me një pikë që kurrsesi nuk duhet hedhur poshtë. Për atë që tregoi në fushën e lojës e meritonte me gjithë shpirt. Për më tepër se pika e djeshme ka qenë një pikë shumë e rëndësishme. Ekipi është në udhëkryq dhe nëse humbiste kundër Kukësit atëherë gjasat ishin që skuadra t’i thoshte lamtumirë Superiores. Një pikë që rëndon shumë në klasifikimin e përgjithshëm duke pare se të gjithë ekipet e tjera që luftojnë për të shpëtuar nuk kanë marrë pikë këtë mesjavë. Vllaznia shpreson që ecuria e saj pozitive të vazhdojnë dhe pika e djeshme, që mund të kishte qenë edhe 3, të shumfishohet deri në fund të kampionatit. Për momentin ajo është në luftë me Tiranën, Flamurtarin e Besën për një vend në Superiore. I duhet që edhe 10 ndeshjet e tjera të mbetura t’i luajë si një finale për të qëndruar në Kategorinë Superiore. Përtej peripecisë, faktit që ende nuk ka një trajner për 10 ndeshjet e mbetura, në Shkodër shpresojnë e besojnë se Vllaznia e madhe nuk do të bjerë nga kategoria. Ajo është gjallë dhe pika e marrë në Shkodër tregoi se kjo skuadër ka “7 shpirtra”.
Vllaznia është ende … gjallë!0
Share.
als_Latn als_Latn eng_Latn